Държавен вестник, бр. 29, 2000 г., стр. 15

Б Р О Й 29
Д Ъ Р Ж А В Е Н   В Е С Т Н И К
С Т Р .  1 5
б) факторите, оказващи влияние на екосис-
темите, популациите, генетичния фонд, ресур-
сите на лечебните растения;
в) ресурсите от лечебни растения с инфор-
мация относно тяхната сегашна или бъдеща
ценност;
2. прогноза за:
а) количествените и качествените характерис-
тики на лечебните растения и на ресурсите им;
б) ползването на лечебните растения;
3. стратегически решения относно:
а) направленията за постигане на устойчиво
развитие на лечебните растения;
б) целите и показателите за достигане по
отношение на ресурсите и разнообразието, за-
дачите и дейностите по етапи и приоритет, на-
чините за постигане на поставените цели, в т. ч.
за въздействие върху неблагоприятните факто-
ри в естествената среда на лечебните растения;
в) финансови и други ресурси за постигане
на целите по т. 3, буква “б”.
Чл. 52. Националната стратегия формулира
изисквания към политиката, плановете и прог-
рамите на стопански сектори или дейности, за
да се осигури опазването на естествените мес-
тообитания, биологичното разнообразие на
лечебните растения и на техните ресурси в ес-
тествената им среда.
Чл. 53. Националната стратегия се разработ-
ва за срок 20 години и се актуализира на всеки
5 години.
Чл. 54. Националната стратегия се приема
от Министерския съвет с решение.
Чл. 55. Раздел “Лечебни растения” по чл. 50,
т. 2, 3 и 4 съдържа:
1. описание на местоположението на естес-
твените находища на лечебните растения, усло-
вията в местообитанията, количеството и със-
тоянието на ресурсите;
2. анализ на дейностите за опазване на еко-
системите, включващи лечебни растения, за
осигуряване на устойчивото им ползване и опаз-
ване на ресурсите;
3. приоритетни мерки за опазване на ресур-
сите и разнообразието на лечебните растения,
включително на редки или застрашени от из-
чезване видове;
4. избор и регламент на територии, които не
са защитени, но изискват подходящо управле-
ние с цел устойчиво ползване на лечебните рас-
тения в тях;
5. предложения за разработване на местни
нормативни актове за начините на земеползване
съобразно изискванията на нормативните акто-
ве и плановите документи от по-висока степен.
Раздел III
Система за наблюдение, оценка и кадастър
на лечебните растения
Чл. 56. (1) За диворастящите лечебни расте-
ния се организира и прилага система за дълго-
срочно наблюдение и оценка на състоянието на
техните популации и ресурси и върху ползване-
то им с цел своевременно идентифициране на
негативните процеси, прогнозиране на тяхното
развитие, предотвратяване на вредните после-
дици и определяне ефективността на мерките
за опазване на лечебните растения.
(2) Наблюдението и оценката по ал. 1 се
организират от Министерството на околната
среда и водите и представляват неразделна част
от Националната автоматизирана система за
екологичен мониторинг (НАСЕМ).
(3) Държавните и местните органи, съобраз-
но правомощията си и функциите на съответ-
ните администрации, са длъжни да предоста-
вят данни на Министерството на околната сре-
да и водите за целта на наблюдението и оценка-
та по ал. 1.
(4) Министърът на околната среда и води-
те издава:
1. методика за извършване на наблюдение и
оценка на популациите от лечебни растения;
2. наредба за експлоатацията, поддържане-
то, комуникационното осигуряване и инфор-
мационното обслужване на лабораторната
мрежа за провеждане на изследванията на рас-
тителен материал.
Чл. 57. (1) Кадастърът на лечебните расте-
ния осигурява данни за местоположение, гра-
ници, размери, собственост на находищата,
състояние на лечебните растения, количестве-
ни запаси и степен на ползване на ресурсите им.
(2) Кадастърът по ал. 1 е публичен и се води
за осигуряване на опазването и устойчивото
ползване на лечебните растения.
(3) При разработването и поддържането на
кадастъра се използват данни от раздел “Ле-
чебни растения” към плановете, програмите и
проектите по чл. 50, т. 2, 3 и 4, както и от на-
блюдението и оценката по чл. 56.
(4) Кадастърът на лечебните растения се
води от регионалните инспекции по околната
среда и водите и от дирекциите на национални-
те паркове и се обобщава от Министерството
на околната среда и водите.
(5) Лечебните растения се регистрират в
кадастъра по характеристики, определени в
наредба на министъра на околната среда и
водите.
(6) Лицата ползват данни от кадастъра сре-
щу заплащане на такса по тарифа, одобрена от
Министерския съвет.
(7) Условията и редът за предоставяне на
кадастрални данни се определят с наредба на
министъра на околната среда и водите.
Г л а в а  п е т а
КОНТРОЛ
Чл. 58. Министърът на околната среда и
водите контролира:
1. провеждането на държавната политика
за опазване и устойчиво ползване на лечебни-
те растения;